סויוז TMA-13

סויוז TMA-13 (ברוסית: Союз ТМА-13) היא חללית סויוז ששוגרה ב-12 באוקטובר 2008 בשעה 07:01 UTC מקוסמודרום בייקונור והיא המשימה ה-100 במספר של תוכנית סויוז. החללית שוגרה למפגש עם תחנת החלל הבינלאומית כשעל סיפונה 3 אנשי צוות: הקוסמונאוט יורי לונצ'קוב ושני האסטרונאוטים ריצ'רד גאריוט ומייקל פינק. שני אנשי צוות נותרו בתחנת החלל והצטרפו לצוות ה-18 שלה, והשלישי חזר עם הצוות ה-17 של תחנת החלל. סויוז TMA-13 נשארה בתחנת החלל עד 8 באפריל 2009 בשעה 07:16 UTC.

הצוות
צוות ששוגר:
  יורי לונצ'קוב - מפקד
  מייקל פינק - מהנדס טיסה
  ריצ'רד גאריוט - משתתפת בטיסה (שוגר בסויוז TMA-13 וחזר בסויוז TMA-12)

צוות שחזר:
  יורי לונצ'קוב - מפקד
  מייקל פינק - מהנדס טיסה
   צ'ארלס סימוני - תייר חלל (שוגר בסויוז TMA-14 וחזר בסויוז TMA-13)

צוות גיבוי
  גנדי פדלקה - מפקד
  מייקל בראט - מהנדס טיסה
  ניק הליק - משתתף בטיסה

תיאור המשימה
ב-13 בפברואר 2007 הוכרז על צוות חללית "סויוז TMA-13". ב-7 במאי 2008 סליז'אן שריפוב עזב את הצוות מסיבות בריאותיות ובמקומו נכלל יורי לונצ'קוב.

חללית "סויוז TMA-13" שוגרה ב-12 באוקטובר 2008 מקוסמודרום בייקונור הנמצא בשטח קזחסטן ומנוהל על ידי רוסיה. ב-14 באוקטובר בוצע עגינה בתחנת החלל. באותה עת בתחנה שהה צוות משלחת קבועה מס' 17 בפיקוד סרגיי וולקוב (בנוסף לו באותה עת צוות כלל גם אולג קונוננקו ו-גרג שמיטוף). החללית הביאה איתה ציוד ומצרכים. אנשי משלחת קבועה מס' 17 ביחד עם צוות החללית החלו בהעברת הציוד לתחנת החלל. במקביל החל תהליך העברת שליטה על תחנת החלל לצוות קבוע מס' 18. על הטיסה היה ריצ'רד גאריוט, אזרח ארצות הברית. ב-11 באפריל צוות קבוע מס' 17 וריצ'רד גאריוט עזבו את תחנת החלל בחללית "סויוז TMA-12" ונחתו בכדור הארץ לאחר כ-6 חודשי עבודה בתחנת החלל. שליטה על תחנת החלל עברה לצוות קובע מס' 18 בפיקוד מייקל פינק.

חללית "סויוז TMA-13" נותרה מחוברת לתחנת החלל הבין-לאומית כ"חללית חילוץ" במצב חירום.

צוות קבוע מס' 18 בפיקוד מייקל פינק החל בביצוע תוכנית שכללה מספר ניסויים ותחזוקת תחנת החלל. הם ערכו מספר ניסויים מדעיים וביצעו פעילות חוץ רכבית. 

ב-26 במרץ 2009 לתחנת החלל הגיע חללית סויוז TMA-14 עם צוות קבוע מס' 19 בפיקוד גנאדי פדאלקה. לאחר העברת שליטה על תחנת החלל לצוות החדש, צוות קבוע מס' 18 המקורי שהגיע עם "סויוז TMA-13" וצ'ארלס סימוני שהיגע ב"-סויוז TMA-14" נכנסו לחללית "סויוז TMA-13" ונחתו בכדור הארץ אחרי כ-6 חודשי עבודה. הנחיתה עברה ללא בעיות באזור המתוכנן בשטח קזחסטן.

בתחנת החלל הבין לאומית נותר צוות משלחת קבועה מס' 19 שהגיע מספר ימים לפני זה בחללית סויוז TMA-14.

קישורים חיצוניים

 
 מידע על הטיסה

הערות שוליים

ערכים שבהם תבנית בריטניקה אינה מתאימה
תוכנית סויוז
2008 ברוסיה
2009 ברוסיה